ຜູ້ນໍາກຸ່ມອາຊ່ຽນປະຊຸມກັນ ຢູ່ຫວຽດນາມ
ຜູ້ນໍາກຸ່ມອາຊ່ຽນພົບປະຫາລືກັນຢູ່ຮ່າໂນຍ ໃນກອງປະຊຸມ ທີ່ເນັ້ນຄວາມສໍາຄັນໃສ່ການ ຮວມໂຕເຂົ້າກັນທາງດ້ານເສດຖະກິດ ແລະການເລືອກຕັ້ງໃນມຽນມາ.
ພວກຜູ້ນຳໃນເຂດເອເຊຍຕາເວັນອອກສຽງໃຕ້ພວມປະຊຸມ ກັນຢູ່ຫວຽດນາມ ໃນວັນພະຫັດມື້ນີ້ ຊຶ່ງຫົວຂໍ້ປະຊຸມທີ່ ສໍາຄັນທີ່ສຸດ ກໍຄືເລື້ອງການຮວມໂຕເຂົ້າກັນ ທາງດ້ານເສດ ຖະກິດ ແລະການເລືອກຕັ້ງຄັ້ງຈະມາຂອງມຽນມາ ໃນບັນ ດາບັນຫາທີ່ຮີບດ່ວນອື່ນໆ ທ່ານສຸຣິນ ພິດສຸວັນ ເລຂາທິການໃຫຍ່ຂອງສະມາຄົມອາ ຊ່ຽນ ກ່າວກ່ອນກອງປະຊຸມໄຂ ຂຶ້ນວ່າ 10 ປະເທດສະມາ ຊິກຂອງສະມາຄົມອາຊ່ຽນ ຈຳເປັນຕ້ອງໄດ້ທຳການລົງ ທຶນຫຼາຍຂຶ້ນຢູ່ໃນປະເທດຂອງກັນແລະກັນ ອາຊ່ຽນໄດ້ ຕັ້ງເປົ້າໝາຍ ເພື່ອສ້າງຕັ້ງປະຊາຄົມ ແບບດຽວກັນກັບ ສະຫະພາບຢູໂຣບ ຂຶ້ນພາຍໃນປີ 2015 ຍັງເປັນທີ່ຄາດກັນອີກວ່າ ພວກຜູ້ນຳຂອງອາຊ່ຽນຈະພາ ກັນສະແດງຄວາມວິຕົກກັງວົນ ກ່ຽວກັບການເລືອກຕັ້ງ ໃນວັນທີ7 ເດືອນໜ້າຢູ່ໃນມຽນມາ ບ່ອນທີ່ພວກຜູ້ນຳ ທະຫານບໍ່ຍອມອະນຸຍາດໃຫ້ບັນດາພັກຝ່າຍຄ້ານທີ່ສຳຄັນໆເຂົ້າຮ່ວມ ແລະຫ້າມບໍ່ໃຫ້ພວກ ນັກສັງເກດການ ແລະນັກຂ່າວຈາກຕ່າງປະເທດ ໄປຮ່ວມ ນອກນັ້ນ ພວກຜູ້ນຳຂອງປະເທດຕ່າງໆຍັງຈະໄດ້ພົບປະກັບເລຂາທິການໃຫຍ່ ຂອງອົງ ການສະຫະປະຊາຊາດ ທ່ານ Ban Ki Moon ທີ່ໄດ້ສະແດງຄວາມ ຜິດຫວັງຂອງທ່ານ ກ່ຽວກັບມຽນມາ